कर्नाटक: कांग्रेस के 3 नदारद विधायकों में से 2 का रेड्डी बंधुओं से कनेक्शन?  
आनंद सिंह और नागेंद्र रेड्डी बंधुओं के पुराने साथी बताए जा रहे हैं
कर्नाटक में सरकार पर सस्पेंस बढ़ता ही जा रहा है
कांग्रेस-जेडीएस गठबंधन के पास टूट के बाद भी बहुमत का आंकड़ा
बीजेपी विधायक दल का नेता चुने जाने के बाद बीएस येदियुरप्पा विधायकों के साथ राजभवन पहुंचे. जहां उन्होंने राज्यपाल को विधायकों के समर्थन की चिट्ठी सौंपी और सबसे बड़ी पार्टी होने के नाते सरकार बनाने का मौक़ा देने की मांग की. बीजेपी को एक निर्दलीय विधायक आर शंकर का समर्थन मिल गया है, जिसके बाद बीजेपी का आंकड़ा 104 से बढ़कर 105 हो गया है और अब बीजेपी बहुमत के जादुई आंकड़े से अब भी सात सीट दूर है. जोड़-तोड़ का खेल ज़ोर-शोर से चल रहा है. येदियुरप्पा समेत सभी बीजेपी नेता सूबे में बीजेपी की सरकार बनने का दावा कर रहे हैं. वहीं कांग्रेस नेता एमबी पाटिल का दावा है कि बीजेपी के 6 विधायक कांग्रेस के संपर्क में हैं.